Við støði í tvørfakligari hugsan, ráðgevur Borgaratænastan borgarum um allar peningaligar veitingar og tænastur innan Almannaverkið, soleiðis, at borgarar kunnu fáa kunning um teirra møguleikar, rættindi og skyldur á einum staði. Borgaratænastan avgreiðir umsóknir um stuðul vegna arbeiðsloysi og sjúku, stakútreiðslur umframt aðrar veitingar. Hon veitir ráðgeving til pensjónistar og einkjur/einkjumenn, umframt at Borgaratænastan vísir borgarar víðari inn í Almannaverkið. Morid Jacobsen er deildarleiðari á Borgaratænastuni. Á deildini fyri Menning verður dentur lagdur á at menna og stuðla borgaranum til størri sjálvbjargni og sjálvsavgerðarrætt. Í Menning verða avgreiddar umsóknir um arbeiðsbúgving, tillagað starv, fyritíðarpensjón og upptøka á vardan bústað og persónligan stuðul. Elin Ludvig er deildarleiðari á Menning. Á deildini fyri Børn og ung verður dentur lagdur á at stuðla foreldrum, ið hava børn, ið bera brek, so familjan fær møguleika fyri eina so vanliga tilveru sum møguligt, hóast brekið/sjúkuna hjá barninum. Í Børn og ung verða avgreiddar umsóknir um endurgjald fyri neyðugar meirútreiðslur vegna brekið hjá barninum, endurgjald fyri mista inntøku, til tann, sum uppiheldur barni við breki heima, og umsóknir um persónligan stuðul og pláss á vardum bústaði. Ráðgevararnir á Børn og ung hava samskipandi leiklutin fyri átakinum "Tann góða tilgongdin”. Bjørg Hjelm er deildarleiðari á Børn og ung. Á deildini fyri Útgjald verða flest allar veitingar útgoldnar. Harumframt viðger og avgreiðir deildin umsóknir um sjúkradagpenging, fólkapensjón, hjálparráð, familjuískoyti, serligt barnaískoyti, barnagjald 1 og 2, stuðul til uppihaldspening, ættleiðingarstuðul og norðurlendska arbeiðsmegi. Viðskiftajournalin, móttøka og telefonmóttøka er eisini skipað undir deildini. Útgjald er sambindingarliður fyri føroyingar, sum fara til onnur norðurlond at arbeiða. Palli Mortensen er deildarleiðari á Útgjald. Hann hevur beinleiðis telefon 347095 Hjálpartól Á deildini fyri Hjálpartól verður dentur lagdur á at stuðla borgarum til størri sjálvbjargni og sjálvsavgerðarrætt. Á deildini fyri Hjálpartól verða avgreiddar umsóknir um hjálpartól, avlamisbilar og bústaðarbroytingar. Sigrun Mikkelsen er deildarleiðari á deidlini fyri Hjálpartól Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.